જો તમે વડોદરાના જે.પી રોડ પોલીસ સ્ટેશન જઇ રહ્યા છો, તો એવા કપડાં પહેરીને જાઓ જેમાં માથાથી લઇને પગ સુધીનું શરીર ઢંકાય જાય. જો આમ નહી કર્યુ હોય તો પોલીસ મદદ મેળવવાનું તો ભૂલી જાઓ તમને પોલીસ સ્ટેશનમાં એન્ટ્રી પણ નહી મળે. જે.પી. રોડ પોલીસે પોસ્ટર્સ લગાવ્યા છે, જેમાં નાગરિકોને ચડ્ડા પહેરીને પોલીસ સ્ટેશનમાં ન આવવા સૂચના અપાઈ છે. પોલીસ સ્ટેશનની બહાર જ ગુજરાતીમાં આ પ્રકારના પોસ્ટર્સ લગાવ્યા છે.